Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2020/C 362/06)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»PROSECCO«

PDO-IT-A0516-AM07

Meddelelsesdato: 14. august 2020

BESKRIVELSE AF OG BEGRUNDELSE FOR DEN GODKENDTE ÆNDRING

1. »Prosecco« BOB — Spumante Rosé — Kategorierne mousserende vin og mousserende kvalitetsvine

Den mousserende rosétype er blevet tilføjet for i betegnelsen at medtage en mousserende vin fremstillet af druesorterne Glera B. og Pinot Nero gæret med skallerne.

Denne vintype blev allerede i vidt omfang fremstillet i det pågældende område, men under et andet produktnavn.

Denne ændring vedrører artikel 1, 2, 4, 5, 8 og 9 i produktspecifikationen og afsnit 4, 5, 8 og 9 i enhedsdokumentet.

2. »Prosecco« BOB — Spumante Rosé — Druesorter

Den mousserende rosétype består af druesorterne Glera B. (mindst 85 % og højst 90 %) og Pinot Nero gæret med skallerne (mindst 10 % og højst 15 %). Denne sammensætning gør det muligt at opnå den karakteristiske »rosé«-farve.

Denne ændring vedrører artikel 2 i produktspecifikationen og påvirker ikke enhedsdokumentet.

3. »Prosecco« BOB — Spumante Rosé — Drueudbytte pr. hektar og naturligt minimumsalkoholindhold udtrykt i volumen

Det maksimale drueudbytte for sorten Pinot Nero er fastsat til 13 500 kg/ha for at opnå en større koncentration og stabilitet af farvestof.

Det naturlige minimumsalkoholindhold udtrykt i volumen er fastsat til 9,0 %.

Denne ændring vedrører artikel 4 i produktspecifikationen og afsnit 4 og afsnit 5, litra b), i enhedsdokumentet.

4. »Prosecco« BOB — Spumante Rosé — Forarbejdning

Denne vintype må udelukkende fremstilles ved naturlig gæring i autoklaver i mindst 60 dage. Ved denne produktionsmetode kan gæren frigøre forbindelser som f.eks. mannoproteiner, der beskytter farvestoffet (antocyanin-tannin-forbindelser med lav molekylvægt) mod oxidering og svovldioxid, hvilket også giver en mere kompleks aroma og smag.

Denne ændring vedrører artikel 5 i produktspecifikationen og påvirker ikke enhedsdokumentet.

5. »Prosecco« BOB — Spumante Rosé — Ønologiske fremgangsmåder

For partier af det produkt, der anvendes til fremstilling af mousserende rosévin og mousserende kvalitetsrosévin, er det tilladt at tilsætte vinprodukter fremstillet af Pinot Nero-druer (gæret med skallerne) i en mængde på mindst 10 % og højst 15 %, såfremt de Glera B.-druer, der anvendes til vinfremstillingen, er dyrket på vinmarker med en enkelt vinsort eller vinmarker, hvor forekomsten af andre Pinot Nero-druer end dem, der er tilladt efter denne fremgangsmåde, ikke overstiger 15 %. Denne ønologiske fremgangsmåde er i overensstemmelse med den ønologiske fremgangsmåde, der er fastsat for mousserende vine, der allerede er omfattet, og som er i overensstemmelse med EU-lovgivningen.

Denne ændring vedrører artikel 5 i produktspecifikationen og afsnit 5, litra a), i enhedsdokumentet.

6. »Prosecco« BOB — Spumante Rosé — Egenskaber ved forbrug

Efter indførelsen af den mousserende vintype er dens fysiske, kemiske og organoleptiske egenskaber blevet angivet.

Denne ændring vedrører artikel 6 i produktspecifikationen og afsnit 4 i enhedsdokumentet.

7. BOB — Spumante Rosé — Udtrykket »Millesimato« på etiketten

Udtrykket »Millesimato« (årgang) efterfulgt af druernes produktsår skal være anført på etiketten til denne vintype, jf. artikel 49, stk. 1, i Kommissionens delegerede forordning (EU) 2019/33.

Denne ændring vedrører artikel 7 i produktspecifikationen og afsnit 9 i enhedsdokumentet.

8. »Prosecco« — Spumante Rosé — Overgang til frit forbrug

Vinen overgår til frit forbrug fra den 1. januar i det år, der følger efter høsten, så den kan lagres i en længere periode.

Denne ændring vedrører artikel 7 i produktspecifikationen og påvirker ikke enhedsdokumentet.

ENHEDSDOKUMENT

1. Betegnelse

Prosecco

2. Type geografisk betegnelse

BOB — Beskyttet oprindelsesbetegnelse

3. Kategorier af vinavlsprodukter

1. Vin

4. Mousserende vin

5. Mousserende kvalitetsvin

6. Aromatisk mousserende kvalitetsvin

8. Perlevin

4. Beskrivelse af vinen/vinene

»Prosecco« — Vin

Farve: strågul

Aroma: elegant, karakteristisk og typisk for de druer, den er fremstillet af

Smag: tør til halvsød, frisk og karakteristisk

Minimalt totalt alkoholindhold (% vol.) 10,50 %

Minimalt sukkerfrit ekstrakt 14,0 g/l

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,5 g/l udtrykt i vinsyre Maksimalt indhold af flygtig syre (i meq/l) Maksimalt totalt svovldioxidindhold (i mg/l)

»Prosecco« Spumante — Mousserende vin, mousserende kvalitetsvin og aromatisk mousserende kvalitetsvin

Farve: strågul af varierende intensitet, funklende udseende med langvarigt skum

Aroma: elegant, karakteristisk og typisk for de druer, den er fremstillet af

Smag: fra "brut nature" til "demi-sec", frisk og karakteristisk

Minimalt totalt alkoholindhold (% vol.) 11,00 %

Minimalt sukkerfrit ekstrakt 14,0 g/l

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,5 g/l udtrykt i vinsyre Maksimalt indhold af flygtig syre (i meq/l) Maksimalt totalt svovldioxidindhold (i mg/l)

»Prosecco« — Perlevin

Farve: strågul af varierende intensitet, funklende udseende med synlig bobledannelse

Aroma: elegant, karakteristisk og typisk for de druer, den er fremstillet af

Smag: tør til halvsød, frisk og karakteristisk

Minimalt totalt alkoholindhold (% vol.) 10,50 %

Minimalt sukkerfrit ekstrakt 14,0 g/l

For perlevinstypen, der traditionelt er fremstillet ved gæring på flasken, kan de organoleptiske egenskaber ved forbrug variere:

Farve: kan være uklar

Aroma: behagelig og karakteristisk, eventuelt med noter af sprødt brød og gær

Smag: tør, boblende og frugtagtig, eventuelt med noter af sprødt brød og gær.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,0 g/l udtrykt i vinsyre Maksimalt indhold af flygtig syre (i meq/l) Maksimalt totalt svovldioxidindhold (i mg/l)

»Prosecco« Spumante Rosé — Mousserende vin og mousserende kvalitetsvin

Farve: svagt lyserød af varierende intensitet, funklende udseende med langvarigt skum

Aroma: elegant, karakteristisk og typisk for de druer, den er fremstillet af

Smag: fra »brut nature« til »extra dry«, frisk og karakteristisk

Minimalt totalt alkoholindhold (% vol.) 11,00 %

Minimalt sukkerfrit ekstrakt 14,0 g/l

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,5 Maksimalt indhold af flygtig syre (i meq/l) Maksimalt totalt svovldioxidindhold (i mg/l)

5. Vinfremstillingsmetoder

a. Særlige ønologiske fremgangsmåder

Ønologisk fremgangsmåde for partier af det produkt, der anvendes til fremstilling af mousserende vin og mousserende kvalitetsvin, herunder rosévin.

Særlig ønologisk fremgangsmåde

For de partier af produktet, der anvendes til fremstilling af mousserende vin og mousserende kvalitetsvin, kan vinprodukter fremstillet af druerne Chardonnay, Pinot Bianco, Pinot Grigio og Pinot Nero (gæret uden skallerne), alene eller i kombination, tilsættes op til højst 15 %, såfremt druerne af sorten Glera, som anvendes i vinfremstillingsprocessen, er dyrket på vinmarker med en enkelt vinsort eller vinmarker, hvor forekomsten af andre minoritetsdruesorter end dem, der er tilladt ved denne fremgangsmåde, ikke overstiger 15 %.

For partier af det produkt, der anvendes til fremstilling af mousserende rosévin og mousserende kvalitetsrosévin, er det tilladt at tilsætte vinprodukter fremstillet af Pinot Nero-druer (gæret med skallerne) i en mængde på mindst 10 % og højst 15 %, såfremt de Glera B.-druer, der anvendes til vinfremstillingen, er dyrket på vinmarker med en enkelt vinsort eller vinmarker, hvor forekomsten af andre Pinot Nero-druer end dem, der er tilladt efter denne fremgangsmåde, ikke overstiger 15 %.

b. Maksimumsudbytter

»Prosecco«

18 000 kg druer pr. hektar

»Prosecco«

135 hl pr. hektar

»Prosecco« Spumante Rosé (druesorten Glera)

18 000 kg druer pr. hektar

»Prosecco« Spumante Rosé (druesorten Glera)

135 hl pr. hektar

»Prosecco« Spumante Rosé (druesorten Pinot Nero)

13 500 kg druer pr. hektar

»Prosecco« Spumante Rosé (druesorten Pinot Nero)

101,25 hl pr. hektar

6. Afgrænset geografisk område

De druer, der anvendes til fremstilling af vin, der er omfattet af den kontrollerede oprindelsesbetegnelse »Prosecco«, skal være produceret i det område, der udgøres af provinserne Belluno, Gorizia, Padua, Pordenone, Treviso, Trieste, Udine, Venedig og Vicenza.

7. Primære druesorter

Glera B. — Serprino

8. Tilknytning til det geografiske område

»Prosecco« BOB — Alle vinkategorier

Naturlige faktorer, der har relevans for tilknytningen

Dyrkningsområdet for vin med betegnelsen »Prosecco« som er beliggende i det nordøstlige Italien, er kendetegnet ved et fladt landskab med enkelte bakkede områder. Klimaet i denne del af Veneto og Friuli er tempereret. Mod nord fungerer Alperne som en barriere mod de kolde vinde fra nord, og mod syd er Adriaterhavet hovedruten for siroccovinden, som sørger for tilstrækkelig nedbør, navnlig i sommermånederne, milde temperaturer og den nødvendige mængde vand til vinstokkene i knoppernes og klasernes vækstfaser.

Sidst på sommeren, hvor der er færre solskinstimer og en tør boravind fra øst, er der store temperaturudsving mellem dag og nat, og der kan konstateres en betydelig mængde aromatiske stoffer i druerne, som er i deres sidste modningsfase.

Produktionsområdet er rigt på mineraler og sporstoffer. Jorden er primært af alluvial oprindelse og har en overvejende leret og siltholdig tekstur samt et betydeligt jordskeletindhold (grus og sand), der er resultatet af erosionen af dolomit og fluviale aflejringer, som skaber gode dræningsforhold.

Historiske og menneskelige faktorer

De tidligste dokumenter, som nævner Prosecco-vin, kan dateres helt tilbage til slutningen af det 17. århundrede. De beskriver en delikat vin, der kommer fra karstlandskabet omkring Trieste og navnlig fra Prosecco-området.

Produktionen af denne vin blev senere flyttet og udviklede sig navnlig i den bakkede region Veneto og Friuli.

At »Prosecco« er blevet et succesrigt produkt, skyldes primært det forhold, at dygtige vinbønder fra begyndelsen af 1900-tallet udviklede egnede metoder til dyrkning af den meget frodige Glera-sort med henblik på at begrænse udbyttet på hver plante og sikre, at druerne kan modnes ordentligt og bevare deres aromatiske potentiale. De udarbejdede også egnede vinfremstillingsmetoder baseret på naturlig eftergæring, oprindeligt på flaske, men senere i autoklaver.

I det sidste århundrede har der i produktionsområdet udviklet sig et netværk af højtuddannede forskere og teknikere med henblik på at perfektionere produktionsmetoden for »Prosecco«. Dette har medvirket til at forstærke de egenskaber ved vinen, der påskønnes af både italienske og internationale forbrugere. En afgørende faktor var producenternes muligheder for at eksperimentere med og forbedre teknologien bag vinfremstillingen og eftergæringen, herunder ved at anvende sorte druer gæret med skallerne. Dette gør det muligt at sikre, at også en mousserende rosévin har de særlige kvalitetsmæssige egenskaber, som betegnelsen angiver.

Årsagssammenhæng mellem det geografiske område og produktets særlige egenskaber

Det milde klima med regn og varme siroccovinde om sommeren er afgørende for, at vinstokkene udvikler sig korrekt i vækstsæsonen.

Temperaturudsvingene mellem dag og nat og de tørre fremherskende boravinde i den sidste modningsfase er befordrende for bevarelsen af syrlige stoffer og produktionen af et betydeligt antal aromatiske prækursorer, som definerer de blomster- og frugtagtige noter, der er typiske for Prosecco-vin.

Den alluviale jord har en siltholdig leret tekstur og er forholdsvis frugtbar. Dette gør det muligt at opnå et fremragende udbytte i kvantitativ henseende, er befordrende for moderat sukkerakkumulering og tilvejebringer de mineraler og sporstoffer, som druerne skal bruge for at opnå en afbalanceret kemisk og sensorisk sammensætning. Dette danner igen grundlaget for en basisvin til perlevine og mousserende vine med et moderat alkoholindhold og den friske, tørre og frugtagtige sensoriske profil, der er karakteristisk for »Prosecco«.

Den producerede druetype — navnlig Glera-sorten — har typisk moderat sukkerakkumulering og et optimalt syreindhold og indhold af aromatiske stoffer. Dette giver en behageligt aromatisk basisvin med et lavt alkoholindhold.

Den mousserende udgave og perlevinsudgaven af »Prosecco« er typisk tør og har en sensorisk profil, der er kendetegnet ved en lys strågul farve eller en svagt lyserød farve for mousserende rosévins vedkommende, og en god balance mellem fine bobler og langvarigt skum.

Vinen har en fin og elegant duft med karakteristiske blomsteragtige noter (hvide blomster og for mousserende rosévins vedkommende også røde blomster) og frugtagtige noter (æbler, pærer, eksotiske frugter og citrusfrugter og for mousserende rosévins vedkommende også anstrøg af jordbær og hindbær). Med hensyn til smag giver den gode balance mellem de sukker- og syreholdige komponenter og den stærke smag noter af friskhed, blødhed og livlighed i munden.

For yderligere at forstærke egenskaberne ved denne særlige vin i den mousserende udgave anvendes Charmat-metoden til naturlig eftergæring af basisvinen i store beholdere eller autoklaver.

Det er denne metode, der gør det muligt for »Prosecco« at udfolde sit fulde aromatiske potentiale og den behageligt friske og karakteristiske smag.

Det bør også nævnes, at der finder en — ganske vist — begrænset produktion sted af ikkemousserende »Prosecco«-vin, som har samme sensoriske profil som de ovennævnte typer, men med en mere markant frugtagtig fornemmelse og en fyldigere og mere smagfuld smag.

»Prosecco« BOB-vine anerkendes af forbrugere i Italien og andre steder i verden.

9. Vigtige yderligere betingelser (emballering, mærkning, andre krav)

»Prosecco« BOB

Retlig ramme:

EU-lovgivning

Type yderligere betingelse:

Undtagelse vedrørende produktion i det afgrænsede geografiske område

Beskrivelse af betingelsen:

I henhold til den undtagelse, der er fastsat i artikel 5, stk. 1, litra a), i Kommissionens delegerede forordning (EU) 2019/33, kan forarbejdning med henblik på fremstilling af alle vintyperne finde sted i det administrative område, der udgøres af kommunerne i provinsen Verona, som støder op til det afgrænsede produktionsområde, såfremt druerne kommer fra vinmarker, der blev dyrket aktivt pr. 30. november 2011. Denne forarbejdning kan også ske i andre provinser, der støder op til det afgrænsede produktionsområde, i overensstemmelse med individuelle tilladelser udstedt af ministeriet.

Med forbehold af individuelle tilladelser udstedt af ministeriet og under hensyntagen til traditionelle produktionssteder kan eftergæring af basisvinen til kategorierne »perlevin« og »mousserende vin« også ske i et område, der ligger i umiddelbar nærhed af det afgrænsede geografiske område, jf. artikel 5, stk. 2, i Kommissionens delegerede forordning (EU) 2019/33.

»Prosecco« BOB — Yderligere geografisk enhed

Retlig ramme:

EU-lovgivning

Type yderligere betingelse:

Supplerende bestemmelser vedrørende mærkning

Beskrivelse af betingelsen:

For betegnelsen »Prosecco« er det tilladt at medtage en henvisning til »provinsen Treviso« eller »Treviso«, til »provinsen Trieste« eller »Trieste« eller »Pokrajina Trst« eller »Trst« på etiketten, hvis de pågældende partier alene består af druer, der er høstet på vinmarker beliggende i de pågældende provinser, eller hvis produktet er fremstillet og emballeret i den provins, hvor druerne også er produceret, jf. artikel 55 i Kommissionens delegerede forordning (EU) 2019/33 og artikel 120, stk. 1, litra g), i forordning (EU) nr. 1308/2013.

»Prosecco« BOB

Retlig ramme:

EU-lovgivning

Type yderligere betingelse:

Aftapning inden for det afgrænsede geografiske område

Beskrivelse af betingelsen:

Bestemmelserne om aftapning inden for det afgrænsede geografiske område er fastlagt i overensstemmelse med EU-retten (artikel 4, stk. 2 i Kommissionens delegerede forordning (EU) 2019/33). I overensstemmelse med ovennævnte lovgivning skal aftapning finde sted i det afgrænsede geografiske område med henblik på at sikre »Prosecco« BOB-vinens kvalitet og omdømme og garantere dens oprindelse og sikre effektiviteten af de relevante kontroller. »Prosecco«-vinens særlige egenskaber og kvaliteter, som er knyttet til det geografiske oprindelsesområde, og betegnelsens omdømme, kan bedre garanteres, hvis vinen aftappes i produktionsområdet, da anvendelsen og overholdelsen af alle de tekniske regler vedrørende transport og aftapning er overladt til operatører i området med den nødvendige viden og knowhow samt interesse i at bevare det opnåede omdømme. Kravet sikrer endvidere, at vinproducenterne er underlagt effektiv aftapningskontrol, der foretages af kompetente organer, og de potentielle risici, der er forbundet med transport af produktet uden for området, undgås. Denne bestemmelse er derfor til fordel for vinproducenterne selv, som er opmærksomme på og ansvarlige for at beskytte betegnelsens kvalitet og omdømme.

»Prosecco« BOB — Spumante rosé

Retlig ramme:

EU-lovgivning

Type yderligere betingelse:

Supplerende bestemmelser vedrørende mærkning

Beskrivelse af betingelsen:

Druernes produktionsår skal angives på etiketten til denne type vin, jf. artikel 49, stk. 1, i Kommissionens delegerede forordning (EU) 2019/33.

Link til produktspecifikationen

https://www.politicheagricole.it/flex/cm/pages/ServeBLOB.php/L/IT/IDPagina/15890

(1) EUT L 9 af 11.1.2019, s. 2.